ANIFEILIAID, CYMRU Enw, cymhwyso a chychwyn 1 Enw'r Gorchymyn hwn yw Gorchymyn Crynoadau Anifeiliaid (Cymru) 2003; mae'n gymwys i Gymru a daw i rym ar 1 Awst 2003. Dehongli 2 Yn y Gorchymyn hwn — ystyr “anifeiliaid” (“ animals ”) yw gwartheg (ac eithrio buail ac iacod), ceirw, geifr, defaid a moch; mae i “ardal i anifeiliaid” (“ animal area ”) yr ystyr a roddir yn erthygl 4(3)(c); ystyr “crynhoad anifeiliaid” (“ animal gathering ”) yw achlysur pan gaiff anifeiliaid eu crynhoi ynghyd er mwyn — gwerthiant, sioe neu arddangosfa; eu hanfon ymlaen o fewn Prydain Fawr i'w magu ymhellach, eu pesgi neu eu lladd; archwiliad i gadarnhau bod gan yr anifeiliaid nodweddion brid penodol; mae “cyfarpar” (“ equipment ”) yn cynnwys corlannau a chlwydi; ac ystyr “diheintydd a gymeradwywyd” (“ approved disinfectant ”) yw diheintydd a gymeradwywyd o dan Orchymyn Clefydau Anifeiliaid (Diheintyddion a Gymeradwywyd) 1978 sydd o'r cryfder y mae ei angen o dan y Gorchymyn hwnnw yn “gorchmynion cyffredinol”. Eithriadau 3 Nid yw'r Gorchymyn hwn yn gymwys os— a yr un person sy'n berchen ar bob anifail y daethpwyd ag ef i'r crynhoad; b bydd yr anifeiliaid i gyd yn dod o un grŵ p o safleoedd y mae Cynulliad Cenedlaethol Cymru wedi ei awdurdodi fel grŵp meddiannaeth unigol o dan Orchymyn Rheoli Clefydau (Cymru) 2003 ; ac c bydd y crynhoad anifeiliaid yn digwydd ar safle y mae perchennog yr anifeiliaid yn berchen arno neu yn ei feddiannu. Defnyddio safleoedd ar gyfer crynoadau anifeiliaid 4 1 Ni chaiff neb ddefnyddio safle ar gyfer crynhoad anifeiliaid oni bai bod y safle hwnnw wedi ei drwyddedu i'r perwyl hwnnw gan arolygydd milfeddygol. 2 a Rhaid i drwydded o dan yr erthygl hon fod yn ysgrifenedig; b Caiff trwydded o dan yr erthygl hon ei diwygio, ei hatal dros dro, neu ei dirymu drwy hysbysiad ysgrifenedig a roddir gan arolygydd milfeddygol; ac c Caiff trwydded o dan yr erthygl hon fod yn ddarostyngedig i unrhyw amodau sydd, yn nhyb yr arolygydd milfeddygol, yn angenrheidiol i atal clefydau rhag cael eu cyflwyno neu eu lledaenu o fewn y safle trwyddedig neu allan ohono. 3 Mae trwydded i bennu — a enw'r trwyddedai; b y safle lle y ceir cynnal crynhoad anifeiliaid; ac c yr ardal y caiff yr anifeiliaid fynd arni (“ardal i anifeiliaid”). Cyfyngiad 27 diwrnod ar gynnal crynhoad anifeiliaid 5 Ni chaiff neb ganiatáu crynhoad anifeiliaid ar safle y mae anifeiliaid wedi cael eu cadw arno nes bydd 27 diwrnod wedi mynd heibio ers y diwrnod— a y gadawodd yr anifail olaf y safle hwnnw; a b ar ôl i'r anifail olaf adael y safle, y glanheir halogiad gweladwy oddi ar yr holl gyfarpar y mae'r anifeiliaid wedi cael mynd ato. Eithrio safleoedd ag ardal i anifeiliaid sydd wedi ei phalmantu o'r cyfnod cyfyngedig o 27 diwrnod 6 1 Nid yw'r cyfyngiad yn erthygl 5 yn gymwys os yw'r ardal i anifeiliaid ar y safle trwyddedig wedi ei phalmantu â sment, concrid, asffalt neu unrhyw ddeunydd caled ac anhydraidd arall y mae modd ei lanhau a'i diheintio'n effeithiol, ac os yw'r ardal i anifeiliaid yn cael ei glanhau a'i diheintio ac y ceir gwared ar y gwastraff yn unol â'r erthygl hon cyn cynnal crynhoad anifeiliaid arall. 2 Rhaid i'r glanhau a'r diheintio a beidio â dechrau nes bydd pob anifail wedi ei symud o'r rhan o'r ardal i anifeiliaid sy'n cael ei glanhau a'i diheintio; a b gael ei gwblhau ar ôl i'r anifail olaf adael y safle trwyddedig a chyn i grynhoad anifeiliaid gael ei gynnal ar y safle eto. 3 Rhaid ysgubo neu grafu'n lân pob rhan o'r ardal i anifeiliaid (gan gynnwys unrhyw gyfarpar), a'i glanhau drwy olchi a'i diheintio drwy ddefnyddio diheintydd a gymeradwywyd. 4 Rhaid i'r trwyddedai sicrhau bod yr holl borthiant y mae'r anifeiliaid wedi cael mynd ato, a'r holl sarn, yr ysgarthion a'r deunydd arall sy'n deillio o anifeiliaid ac halogion eraill sy'n deillio o anifeiliaid sydd yn yr ardal i anifeiliaid, cyn gynted ag y bo modd a chyn i anifeiliaid gael mynd mewn i'r safle trwyddedig eto — a yn cael eu distrywio; b yn cael eu trin er mwyn sicrhau nad oes perygl y byddant yn trosglwyddo clefydau; neu c yn cael eu gwaredu fel na chaiff anifeiliaid fynd atynt. 5 Os, ar ôl yr achlysur diwethaf pan gafodd yr ardal i anifeiliaid ei glanhau a'i diheintio yn unol â'r erthygl hon, y'i halogir ag ysgarthion anifeiliaid neu ddeunydd arall sy'n deillio o anifeiliaid neu unrhyw halogyn sy'n deillio o anifeiliaid, rhaid ysgubo neu grafu'n lân yr ardal i anifeiliaid neu'r rhannau hynny ohoni sydd wedi eu halogi felly, a'u glanhau drwy olchi a thrwy ddefnyddio diheintydd a gymeradwywyd cyn i unrhyw anifeiliaid gael mynd ar y safle trwyddedig eto. Cyfyngiadau amser 7 1 Ni chaiff yr un crynhoad anifeiliaid a gynhelir at ddibenion — a gwerthiant neu archwiliad a gynhelir ar safle y mae erthygl 6 yn gymwys iddo; neu b llwyth i'w anfon ymlaen a drwyddedir o dan y Gorchymyn hwn, barhau yn hwy na 48 awr. 2 Bydd y cyfnod 48 awr yn dechrau ar ganol dydd a dod i ben ar ganol dydd y trennydd. 3 Rhaid i'r trwyddedai sicrhau — a na ddeuir â'r un anifail i'r safle cyn i'r cyfnod 48 awr ddechrau; a b bod pob anifail yn cael ei symud o'r safle erbyn i'r cyfnod 48 awr ddod i ben. 4 Caiff arolygydd milfeddygol, os yw wedi ei fodloni — a bod angen gwneud hynny er lles yr anifeiliaid; neu b mai bach yw'r perygl o gyflwyno clefydau yn y gwerthiant ac o ledaenu clefydau wedi hynny; estyn y terfyn amser o 48 awr mewn cysylltiad â gwerthiant drwy roi hysbysiad ysgrifenedig. Dyletswyddau personau sy'n bresennol mewn crynhoad anifeiliaid 8 Pan gynhelir crynhoad anifeiliaid (heblaw mewn sioe neu arddangosfa) mae darpariaethau'r Atodlen (gofynion ynghylch crynhoad anifeiliaid) yn effeithiol. Cyfyngiadau yn sgil crynhoad anifeiliaid 9 1 Bydd darpariaethau'r erthygl hon yn gymwys pan fydd yr anifail olaf mewn crynhoad anifeiliaid wedi gadael y safle trwyddedig. 2 Ni chaiff neb ganiatáu i anifeiliaid fynd ar y safle trwyddedig nes bydd halogion gweladwy wedi eu glanhau oddi ar yr holl gyfarpar yr oedd yr anifeiliaid yn y crynhoad yn cael mynd ato. 3 Ni chaiff neb symud unrhyw gyfarpar y mae'r anifeiliaid wedi cael mynd ato o'r safle trwyddedig os— a nad yw'r halogion gweladwy wedi eu glanhau oddi ar y cyfarpar ac os nad yw cyfnod 27 diwrnod wedi dod i ben ers i'r anifail olaf mewn crynhoad anifeiliaid adael y safle trwyddedig; neu b nad yw'r cyfarpar wedi ei ysgubo neu ei grafu'n lân, ei lanhau drwy olchi a'i ddiheintio drwy ddefnyddio diheintydd a gymeradwywyd. Gorfodi 10 1 Yr awdurdod lleol sydd i orfodi'r Gorchymyn hwn. 2 Caiff Cynulliad Cenedlaethol Cymru gyfarwyddo, mewn mathau penodol o achosion penodol neu unrhyw achos penodol, mai Cynulliad Cenedlaethol Cymru, ac nid yr awdurdod lleol, sydd i weithredu'r swyddogaeth orfodi a osodir ar awdurdod lleol o dan yr erthygl hon. Dirymu 11 Dirymir y canlynol— a Gorchymyn Marchnadoedd, Gwerthiannau a Llociau 1925 ; b Gorchymyn Marchnadoedd, Gwerthiannau a Llociau (Diwygio) 1926 ; c Gorchymyn Marchnadoedd, Gwerthiannau a Llociau (Diwygio) 1927 ; ch Gorchymyn Marchnadoedd, Gwerthiannau a Llociau (Diwygio) 1996 ; d Gorchymyn Crynoadau Anifeiliaid (Mesurau Dros Dro) (Cymru) 2003 . Llofnodwyd ar ran Cynulliad Cenedlaethol Cymru John Marek Y Dirprwy Lywydd 29 Gorffennaf 2003 Ben Bradshaw Yr Is-ysgrifennydd Seneddol Adran yr Amgylchedd, Bwyd a Materion Gwledig 29 Gorffennaf 2003